Paul C. Venter se Vlug na Egipte op die kassie te sien | Maroela Media
Rolanda Marais is te sien in die nuwe televisiereeks Vlug na Egipte. Foto: Verskaf
Dié storie speel af op 'n tipiese Karoo-dorpie genaamd Breipaal en vertel die storie van die Haasbroek-gesin van Pretoria – die nuwe intrekkers ("Inkommers") in die dorp. Hulle het aanvanklik net een doel voor oë: Om weg te kom uit Pretoria, weg van die nasleep van 'n hewig-traumatiese ervaring. Getrou aan die hedendaagse neiging glo hulle dis op die platteland waar hulle rus vir hulle siel sal kry. Hulle vlug uit die stad se geroesemoes byna soos Josef, Maria en die Kind van chaos af weggevlug het Egipte toe. Dit word as 't ware die Haasbroeke se Vlug na Egipte, ook na analogie van Rembrandt se gelyknamige skildery (wat 'n eksentrieke inwoner met verf en kwas maar taamlik vrotterig probeer nadoen).
Marcel Schoeman, Leandie du Randt, Rolanda Marais, Marion Holm, Louis van Niekerk, Eric Nobs en Richard van der Westhuizen is slegs 'n paar van die akteurs wat in die reeks van 13 episodes te sien is.
Vlug na Egipte is vanaf 13 Januarie om 20:30 op kykNET (kanaal 144 op DStv) te sien.
Het gisteraand die eerste episode gekyk en my nuuskierigheid is geprikkel. Nes 'n wafferse karooliet sien ek uit daarna om die skinderstories oor almal se verledes te hoor! Ek bekommer my al klaar oor wat die donkie-taxi eienaar en klinieksuster in die mou voer. Ek het saam met Rooikappie 'n traan weggepik en ai man, ek weet sommer – hierdie gaan 'n lekker storie wees! Dankie Paul C Venter, ek sien uit na my weeklikse ontmoeting met die mense op die Paal.
Hoe kan ek volledige snitte van veral die koor musiek wat aan di einde van elke episode gespeel word, bekom asb…
Bel my by 0721521224
Ek sou graag die naam van die liedjie aan die einde van die episode van 10 Mei wou kry asook wie dit sing . Sou dit moontlik wees om dit op te spoor op Youtube ? Puik ontspannings reeks . Dankie ek geniet dit BAIE .
Is die musiek al beskikbaar van veral die Hanover Gemeensskaps koor
Op die einde van Episode 9 sing n koor n baie snaakse liedjie van "die Here kom maar daar is niemand by die huis" waar kan ek hom kry?